CELEX: 62009TN0260
Language: bg
Date: 2009-07-06 00:00:00
Title: Дело T-260/09 P: Жалба, подадена на 6 юли 2009 г. от Служба за хармонизация във вътрешния пазар (марки, дизайни и модели) срещу решение, постановено на 5 май 2009 г. от Съда на публичната служба по дело F-27/08, Simões Dos Santos/СХВП

12.9.2009   
            
            
               BG
            
            
               Официален вестник на Европейския съюз
            
            
               C 220/35
            
         Жалба, подадена на 6 юли 2009 г. от Служба за хармонизация във вътрешния пазар (марки, дизайни и модели) срещу решение, постановено на 5 май 2009 г. от Съда на публичната служба по дело F-27/08, Simões Dos Santos/СХВП
   (Дело T-260/09 P)
   2009/C 220/74
   Език на производството: френски
   
      Страни
   
   
      Жалбоподател: Служба за хармонизация във вътрешния пазар (марки, дизайни и модели) (представители: I. de Medrano Caballero, подпомаган от D. Waelbroeck, avocat)
   
      Друга страна в производството: Manuel Simões Dos Santos (Мадрид, Испания)
   
      Искания на жалбоподателя
   
   
               —
            
            
               Да се отмени Решение на Съда на публичната служба по дело F-27/08, включително в частта, с която се присъжда обезщетение,
            
         
               —
            
            
               да се уважат исканията на въззивния жалбоподател, представени в първоинстанционното производство, а именно да се отхвърли жалбата като неоснователна,
            
         
               —
            
            
               до се осъди ответника да заплати съдебните разноски, направени в настоящото производство, както и тези, направени в производството пред Съда на публичната служба.
            
         
      Правни основания и основни доводи
   
   С настоящата жалба Службата за хармонизация във вътрешния пазар (марки, дизайни и модели) (СХВП) иска отмяна на Решение на Съда на публичната служба (СПС) от 5 май 2009 г., постановено по дело Simões Dos Santos/СХВП, F-27/08, с което СПС отменя Решение PERS-01-07 и писмо от 15 юни 2007 г. на СХВП, доколкото с тях се установява заличаването на остатъка от точките за заслуги на Simões Dos Santos вследствие на повишаването му в длъжност.
   В подкрепа на жалбата си СХВП изтъква три правни основания, изведени от:
   
               —
            
            
               грешка при прилагане на правото, тъй като в нарушение на съдебната практика относно прилагането с обратна сила на даден акт и относно принципа на защита на оправданите правни очаквания СПС бил установил, че СХВП е нарушила принципа на правна сигурност и принципа за недопускане на прилагане с обратна сила,
            
         
               —
            
            
               грешка при прилагане на правото, доколкото СПС е приел, че СХВП е нарушила член 233 ЕО и принципа на сила на пресъдено нещо, произтичащ от Решение на Първоинстанционния съд, постановено на 14 февруари 2007 г. по дело T-435/04, Simões Dos Santos/СХВП, въпреки че приетите от СХВП мерки за изпълнение на посоченото съдебно решение били единствените възможни, с които не се нарушава принципа на недопускане на дискриминация,
            
         
               —
            
            
               незаконосъобразност на присъждането от СПС на обезщетение за поправяне на твърдяна неимуществена вреда, тъй като СХВП не била допуснала грешка и СПС се бил произнесъл ultra petita.